CELEX: 22012D0221
Language: sk
Date: 2012-01-19 00:00:00
Title: 2012/221/EÚ: Rozhodnutie Spoločného výboru EÚ – EZVO o zjednodušení formalít pri obchodovaní s tovarom č. 1/2012 z  19. januára 2012 o vyzvaní Chorvátska na pristúpenie k Dohovoru z  20. mája 1987 o zjednodušení formalít pri obchodovaní s tovarom

26.4.2012   
            
            
               SK
            
            
               Úradný vestník Európskej únie
            
            
               L 114/31
            
         ROZHODNUTIE SPOLOČNÉHO VÝBORU EÚ – EZVO O ZJEDNODUŠENÍ FORMALÍT PRI OBCHODOVANÍ S TOVAROM č. 1/2012
   z 19. januára 2012
   o vyzvaní Chorvátska na pristúpenie k Dohovoru z 20. mája 1987 o zjednodušení formalít pri obchodovaní s tovarom
   (2012/221/EÚ)
   SPOLOČNÝ VÝBOR,
   so zreteľom na Dohovor z 20. mája 1987 o zjednodušení formalít pri obchodovaní s tovarom (1) (ďalej len „dohovor“), a najmä na jeho článok 11 ods. 3,
   keďže:
   
               (1)
            
            
               Výmenu tovaru s Chorvátskom by uľahčilo zjednodušenie formalít, ktoré ovplyvňujú obchodovanie s tovarom medzi Chorvátskom a Európskou úniou, Islandskou republikou, Nórskym kráľovstvom a Švajčiarskou konfederáciou.
            
         
               (2)
            
            
               Na dosiahnutie tohto zjednodušenia je vhodné vyzvať Chorvátsko, aby pristúpilo k dohovoru,
            
         PRIJAL TOTO ROZHODNUTIE:
   Článok 1
   V súlade s článkom 11a dohovoru sa Chorvátsko vyzýva, vo forme výmeny listov medzi Radou Európskej únie a Chorvátskom v prílohe k tomuto rozhodnutiu, aby k dohovoru pristúpilo od 1. júla 2012.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 19. januára 2012
      
         
            Za Spoločný výbor
         
         
            predseda
         
         Mirosław ZIELIŃSKI
      
   
   
      (1)  Ú. v. ES L 134, 22.5.1987, s. 2.
   
      PRÍLOHA
      Vážený pane,
      je mi cťou informovať Vás o rozhodnutí spoločného výboru EÚ-EZVO pre zjednodušenie formalít pri obchodovaní s tovarom z 19. januára 2012 (rozhodnutie č. 1/2012), ktorým sa Chorvátsko vyzýva, aby sa stalo zmluvnou stranou Dohovoru z 20. mája 1987 o zjednodušení formalít pri obchodovaní s tovarom.
      Pristúpenie Chorvátska k dohovoru sa môže vykonať uložením jeho listiny o pristúpení na Generálnom sekretariáte Rady Európskej únie spolu s prekladom dohovoru do úradného jazyka Chorvátska v súlade s článkom 11a dohovoru.
      Prijmite, prosím, ubezpečenie o mojej najhlbšej úcte.
      
         
            generálny tajomník
         
         
            Generálny sekretariát Rady Európskej únie
         
      
      Chorvátsko,
      berúc na vedomie rozhodnutie spoločného výboru EÚ-EZVO pre zjednodušenie formalít pri obchodovaní s tovarom z 19. januára 2012 (rozhodnutie č. 1/2012), ktorým sa Chorvátsko vyzýva, aby pristúpilo k Dohovoru z 20. mája 1987 o zjednodušení formalít pri obchodovaní s tovarom (ďalej len „dohovor“),
      želajúc si stať sa zmluvnou stranou dohovoru,
      TÝMTO
      pristupuje k dohovoru,
      pripája k tejto listine preklad dohovoru do úradného jazyka Chorvátska,
      vyhlasuje, že prijíma všetky odporúčania a rozhodnutia spoločného výboru EÚ-EZVO pre zjednodušenie formalít pri obchodovaní s tovarom, prijaté medzi 19. januárom 2012 a dátumom, kedy pristúpenie Chorvátska nadobúda účinnosť v súlade s článkom 11a dohovoru.
      V …